《连日风雨有怀沈仲良欧阳全真》
宋代·赵蕃

满城风雨重阳近，此句岂惟时节咏。古今凡历几诗人，独觉柯节有馀韵。

临川之谢东莱吕，往往怀潘用兹语。我尝评此七字句，政似江边乌臼树。

去年此节虽凄凉，和诗有沈与欧阳。今年愁绝不可道，三人各在天一方。

作者简介：赵蕃（1143年～1229年），字昌父，号章泉，原籍郑州。理宗绍定二年，以直秘阁致仕，不久卒。諡文节。